**CONVENI DE COOPERACIÓ EDUCATIVA PER A LA REALITZACIÓ DE PRÀCTIQUES ACADÈMIQUES EXTERNES CURRICULARS EN ENTITATS COL·LABORADORES**

El/La Sr/Sra. (nom i cognoms), com a degà/ana o director/a de la Facultat/Escola de XXXX, en nom i representació de la Universitat Autònoma de Barcelona, amb NIF Q0818002H, amb domicili a Campus Universitari, s/n, 08193 Bellaterra (Cerdanyola del Vallès), per autorització del rector segons la resolució de 2 de febrer de 2021.

El/La Sr/Sra. (nom i cognoms), com a (càrrec), en nom i representació de (nom empresa i/o institució), domiciliada a (adreça), de (població i CP), amb NIF XXXXXXXXX.

El/La Sr/Sra. (nom i cognoms), amb DNI/NIE 00000000X i número de la Seguretat Social XXXXXXX, estudiant de Grau en (estudis), amb domicili a (dades de contacte).

Les parts reconeixen tenir les condicions necessàries per a la signatura d’aquest conveni d’acord amb la normativa següent:

* El Reial Decret 592/2014, d’11 de juliol, pel qual es regulen les pràctiques acadèmiques externes dels estudiants universitaris.
* L’Estatut de l’Estudiant Universitari, aprovat per Reial Decret 1791/2010 de 30 de desembre.
* Les disposicions relatives a les pràctiques acadèmiques externes de la Normativa acadèmica aprovada pel Consell de Govern de la UAB, el 7 de juliol de 2022.

I, en conseqüència, formalitzen aquest conveni conforme als **ACORDS** següents:

|  |  |  |  |  |
| --- | --- | --- | --- | --- |
| **1. Condicions de la pràctica** | | | | |
| Assignatura: Pràctiques Externes | | | Codi: | Nombre de crèdits: |
| Total d’hores: | | Data d’inici: | Data final (\*): | |
| Dies de la setmana: | | Horari: | Total hores dia: | |
| Lloc (adreça) on es realitzarà la pràctica: | | | | |
| Departament/Àrea/Servei on es realitzarà la pràctica: | | | | |
|  |  | | | |
|  | | | | |

|  |  |  |  |  |
| --- | --- | --- | --- | --- |
| **2. Projecte formatiu de l’estada de pràctiques** | | | | |
| Motivació i Objectiu de l’estada de pràctiques: | |  | | |
| Tasques i funcions: | |  | | |
| Forma prevista de seguiment per part del tutor de l’entitat col·laboradora: | | * Acollir l’estudiant i organitzar l’activitat que ha de desenvolupar, d’acord amb el que estableix el projecte formatiu. * Supervisar les activitats de l’estudiant, orientar i controlar el desenvolupament de la pràctica amb una relació basada en el respecte mutu i el compromís amb l’aprenentatge. * Informar l’estudiant sobre l’organització i el funcionament de l’entitat i de la normativa d’interès, especialment la relativa a la seguretat i els riscos laborals. * Coordinar amb la persona tutora acadèmica de la Universitat el desenvolupament de les activitats que estableix el conveni de cooperació educativa, així com la comunicació i resolució de possibles incidències que puguin sorgir en el seu desenvolupament i el control de permisos per a la realització d’exàmens. | | |
| Competències que ha d’adquirir l’estudiant durant l’estada de pràctiques: | | | | |
| Competències  Bàsiques: | Desenvolupament de pensament i raonament crític | | SÍ | NO |
| Comunicació efectiva | | SÍ | NO |
| Desenvolupament d’estratègies d’aprenentatge autònom | | SÍ | NO |
| Respecte per la diversitat i la pluralitat d’idees, de persones i de situacions | | SÍ | NO |
| Generació de propostes innovadores i competitives en la recerca i en l’activitat professional | | SÍ | NO |
| Competències Genèriques i/o Específiques (2): |  | | | |
| *(2) Les competències establertes per la Universitat per a cada un dels estudis es troben a la pàgina web de la UAB: (dins de cada titulació, a la pestanya de Pla d’Estudis i, dins d’aquesta, a la de Competències).* | | | | |

**3. Tutor de l’entitat col·laboradora**

L’entitat col·laboradora designa com a persona tutora de les pràctiques el/la Sr/Sra. (nom i cognoms), en qualitat de (professió o càrrec*),* i queda nomenada persona tutora de pràctiques externes de la UAB. Les seves obligacions són fixar el pla de treball de l’estudiant, vetllar per la seva formació, informar-lo de la normativa d’interès, especialment la de seguretat i riscos laborals, fer el seguiment de l’estada i avaluar la seva activitat de conformitat amb la normativa de pràctiques acadèmiques externes de la UAB.

Igualment, la persona tutora de pràctiques és l’encarregada de comunicar a la Universitat Autònoma de Barcelona, de forma immediata, els dies d’absència programada de l’estudiant així com els dies que no hagi pogut assistir a la realització de les pràctiques amb motiu de la seva baixa, de conformitat amb el que estableix la disposició 52a del text refós de la Llei general de la Seguretat Social, introduïda pel Reial decret llei 2/2023, de 16 de març, de mesures urgents per a l'ampliació de drets dels pensionistes, la reducció de la bretxa de gènere i l'establiment d'un nou marc de sostenibilitat del sistema públic de pensions.

**4. Tutor acadèmic**

La Universitat Autònoma de Barcelona designa com a persona tutora de les pràctiques el/la Sr/Sra. (nom i cognoms), en qualitat de professorat de la titulació.

**5. Informes**

Un cop finalitzades les estades de pràctiques, l’estudiant i la persona tutora de l’entitat col·laboradora han d’elaborar una memòria i un informe final i presentar-lo en el termini màxim de 15 dies, segons model establert per la universitat al web <http://www.uab.cat/web/estudiar/grau/informacio-academica/practiques-externes-1345662180331.html>

**6. Inexistència de relació laboral**

La realització de les pràctiques no comporta cap relació laboral ni funcionarial ni implica prestació de serveis per part de l’estudiant. Les pràctiques previstes en aquest conveni tenen una naturalesa estrictament acadèmica.

**7. Cotització a la Seguretat Social**

D’acord amb el que estableix la disposició 52a del text refós de la Llei general de la Seguretat Social, introduïda pel Reial decret llei 2/2023, de 16 de març, de mesures urgents per a l'ampliació de drets dels pensionistes, la reducció de la bretxa de gènere i l'establiment d'un nou marc de sostenibilitat del sistema públic de pensions, i d’acord amb la modificació efectuada per l’article 212 del Reial decret llei 5/2023, de 28 de juny, la Universitat assumirà a partir de l'1 de gener de 2024 el cost i la gestió de donar d'alta al sistema de Seguretat Social els estudiants que desenvolupin les pràctiques acadèmiques curriculars no remunerades a l'empara d'aquest conveni.

**8. Dades de caràcter personal**

Les parts es comprometen a tractar les dades personals a les quals tinguin accés amb motiu del desenvolupament del projecte formatiu objecte d’aquest document de conformitat amb el que disposa el Reglament (UE) 2016/679, del Parlament europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i la lliure circulació d’aquestes dades (RGPD), en compliment dels principis del tractament i la seva licitud, i garantint l’exercici dels drets que l’ RGPD reconeix a les persones titulars de les dades.

Així mateix, les parts han d’aplicar les mesures tècniques i organitzatives necessàries per garantir la seguretat de les dades, especialment la seva confidencialitat i integritat, i evitar-ne l’alteració, la pèrdua o els tractaments o l’accés no autoritzats.

**9. Rescissió del conveni**

En qualsevol moment, si concorren causes que així ho recomanin, es podrà rescindir el conveni per iniciativa de qualsevol de les parts.

**10. Resolució de conflictes**

Qualsevol controvèrsia que pugui sorgir de l’aplicació, la interpretació o l’execució del conveni s’ha de resoldre de mutu acord entre les parts. Si això no és possible, les parts renuncien al seu propi fur i se sotmeten al jutjats i tribunals de la ciutat de Barcelona.

Amb la signatura d’aquest document tant l’estudiant participant en el programa de pràctiques com l’entitat col·laboradora accepten les condicions recollides en aquest document i manifesten que coneixen la normativa aplicable, així com els seus drets i les seves obligacions.

I com a prova de conformitat, les parts signen el present conveni en tres exemplars, en el lloc i la data esmentats més avall.

Bellaterra (Cerdanyola del Vallès), XX de XX de XXXX.

|  |  |  |
| --- | --- | --- |
| Per la Universitat Autònoma de Barcelona  El Director  (signatura) | L’estudiant  (signatura) | Per l’entitat col·laboradora  (signatura) |